b'\n_START_ARTICLE_\nSta\xc5\x82ovi\xc4\x8dy\n_START_SECTION_\nAjalugu\n_START_PARAGRAPH_\nAsulat on esimest korda mainitud XIV sajandil, mil see kuulus riigile. XV sajandi algul m\xc3\xbc\xc3\xbcdi see Nemiradele, hiljem l\xc3\xa4ks Sta\xc5\x82ovi\xc4\x8dy abielu kaudu aga Czartoryskite valdusse._NEWLINE_XVI sajandil sai Sta\xc5\x82ovi\xc4\x8dyst alev. See asus Navahradaki vojevoodkonnas, kuuludes seal Navahradaki maakonda. Toona olid selle omanikud Radziwillid. Aastal 1609 asutati seal Malta ordu tugipunkt, mille juurde kerkis puidust katoliku kabel. Aastal 1639 ehitati selle asemele kivist kabel, kivist kiriku ehitamist alustati aga aastal 1736. _NEWLINE_Aastal 1771 toimus alevi juures Bari konf\xc3\xb6deratsiooni ja Aleksander Suvorovi juhitud Venemaa v\xc3\xa4gede vahel Sto\xc5\x82owicze lahing. Aastal 1793 sai asulast linn. Aastast 1795 (p\xc3\xa4rast kolmandat Poola jagamist) Venemaa koosseisus.  Seal sai linnast taas alev, kus paiknes Venemaa s\xc3\xb5jav\xc3\xa4eosa. Aastal 1868  kohalikult katoliiklaste koguduselt kirik ja see l\xc3\xa4ks Moskva patriarhaadile. Aastal 1900 peeti Sta\xc5\x82ovi\xc4\x8dys kaks korda aastas laata._NEWLINE_P\xc3\xa4rast esimest maailmas\xc3\xb5da kuulus Sta\xc5\x82ovi\xc4\x8dy Poola koosseisu, 1939. aastast N\xc3\xb5ukogude Liitu. Alevist sai seal k\xc3\xbcla. Kool tegutses asulas aastani 1953, seej\xc3\xa4rel viidi see aga \xc3\xbcle l\xc3\xa4hedal asuvasse Akciabrski k\xc3\xbclla.'